b'\n_START_ARTICLE_\nJohnnie Tolan\n_START_PARAGRAPH_\nJohnnie Tolan (22. lokakuuta 1917 \xe2\x80\x93 6. kes\xc3\xa4kuuta 1986 Redondo Beach, Kalifornia, Yhdysvallat) oli yhdysvaltalainen Indianapolis 500 -kuljettaja. H\xc3\xa4n osallistui kolmeen Indianapolis 500 -kilpailuun kausilla 1956\xe2\x80\x931958. H\xc3\xa4n oli parhaimmillaan 13:s vuoden 1958 kilpailussa._NEWLINE_Tolan voitti 45 Midget cars -kilpailua vuonna 1946 voittaen Rocky Mountain Midget Racing Association -mestaruuden. H\xc3\xa4n uusi mestaruutensa seuraavana vuonna voittaen 47 Midget-kilpailua. H\xc3\xa4n voitti 27 kertaa seuraavana vuonna. H\xc3\xa4n voitti vuoden 1950 AAA Midwest -mestaruuden ja ensimm\xc3\xa4isen National Midget -mestaruutensa vuonna 1952. H\xc3\xa4n voitti my\xc3\xb6s vuoden 1953 Night Before the 500 Midget -kilpailun. Tolanilla oli erikoinen rituaali joka Midget-kilpailussa, johon osallistui. H\xc3\xa4n poltti tupakan l\xc3\xa4mmittelyn aikana ja k\xc3\xa4\xc3\xa4nsi sen ymp\xc3\xa4ri l\xc3\xa4ht\xc3\xb6viivalla ensimm\xc3\xa4isell\xc3\xa4 nopealla kierroksellaan. H\xc3\xa4n uskoi saavansa onnistuneen y\xc3\xb6n, jos osuisi merkkiin._NEWLINE_Tolan matkusti vuonna 1964 Australiaan yhdess\xc3\xa4 Bob Tattersallin ja Jimmy Daviesin kanssa. H\xc3\xa4n k\xc3\xa4rsi selk\xc3\xa4vaivoista uransa lopettamisen j\xc3\xa4lkeen._NEWLINE_Tolan valittiin vuoden 1988 National Midget Auto Racing Hall of Fameen.'